Document ID: 31997D0115

KOMMISSIONENS BESLUTNING af 24. januar 1997 om ændring af beslutning 95/343/EF om sundhedscertifikater for import fra tredjelande af varmebehandlet mælk, mælkebaserede produkter og rå mælk til konsum beregnet til indsamlingscentraler, standardiseringscentre og behandlings- eller forarbejdningsvirksomheder (EØS-relevant tekst) (97/115/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (1), senest ændret ved direktiv 96/23/EF (2), og
ud fra følgende betragtninger:
Ved Kommissionens beslutning 95/343/EF (3), ændret ved beslutning 96/106/EF (4), opstilles der sundhedscertifikater for import fra tredjelande af varmebehandlet mælk, mælkebaserede produkter og rå mælk til konsum beregnet til indsamlingscentraler, standardiseringscentre og behandlings- eller forarbejdningsvirksomheder;
i henhold til artikel 13, stk. 1, første afsnit, første led, i direktiv 92/46/EØF skal dyr fra produktionsbedrifter underkastes regelmæssig dyrlægekontrol, for at det kan sikres, at kravene i bilag A, kapitel I, overholdes;
der bør derfor foretages ændringer i beslutning 95/343/EF;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag A, B, C og D til beslutning 95/343/EF affattes som angivet i bilag A, B, C og D til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. januar 1997.

Labels: 3
17
5